Ügyiratszám: HSZ/31937-1/2021.

Látta:

 **----------------------------**

 Dr. Korpos Szabolcs

 jegyző

**JEGYZŐKÖNYV**

**Hajdúszoboszló Város Önkormányzatának**

*Jogi, Igazgatási és Ügyrendi Bizottsága*

 *2021. szeptember 23-án 900 órakor kezdődő*

*nyílt üléséről*

**A jegyzőkönyv az alábbi határozatokat tartalmazza:**

9/2021. (IX. 23.) JIÜB határozat

(A napirend elfogadása)

10/2021. (IX. 23.) JIÜB határozat

(Javaslat a 2021. évi költségvetési rendelet módosítására)

11/2021. (IX. 23.) JIÜB határozat

(Javaslat gyermekvédelmi, szociális rendeletek módosítására)

12/2021. (IX. 23.) JIÜB határozat

(Előterjesztés a Gasztrotér hasznosítása kapcsán)

**Helye:** Hajdúszoboszló Város Jegyzőjének irodája

**Jelen vannak a csatolt jelenléti ív szerint:**

* **a Jogi, Igazgatási és Ügyrendi****Bizottsági****tagok:** Kocsis Róbert, dr. Nagy Gábor, Jónás Kálmán,
* **a Polgármesteri Hivatal részéről** jelen vannak: Dr. Korpos Szabolcs jegyző, Bárdos Ilona gazdasági irodavezető, Dede Erika egészségügyi és szociális irodavezető, Szilágyiné Pál Gyöngyi városfejlesztési irodavezető,
* **jegyzőkönyvvezető:** Fehér Adrienn

Kocsis Róbert:

Megállapítom, hogy a bizottság 3 fővel határozatképes. Marosi György Csongor jelezte, hogy nem tud részt venni az ülésen. Szavazásra bocsátom a meghívóban kiküldött napirendi javaslatok elfogadását.

A Jogi, Igazgatási és ÜgyrendiBizottság3 igen szavazattal (Kocsis Róbert, dr. Nagy Gábor Jónás Kálmán) ellenszavazat és tartózkodás nélkül elfogadta a napirendet. (A döntéshozatalban 3 fő vett részt).

**9/2021. (IX. 23.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadja a napirendi javaslatokat.**

Felelős: bizottsági elnök

Határidő: azonnal

**Napirend**

1. Javaslat a 2021. évi költségvetési rendelet módosítására. (2. számú testületi előterjesztés)

Előadó: gazdasági irodavezető

1. Javaslat gyermekvédelmi, szociális rendeletek módosítására. (11. számú testületi előterjesztés)

Előadó: egészségügyi-szociális irodavezető

1. Előterjesztés a Gasztrotér hasznosítása kapcsán. (24. számú testületi előterjesztés)

Előadó: városfejlesztési irodavezető

Tájékoztatók, bejelentések

1. **napirend**

***Javaslat a 2021. évi költségvetési rendelet módosítására***

Dede Erika:

A Gazdasági Iroda figyelembe vette azokat a tételeket, amelyekről intézményeink már nem tudtak lemondani. A szociális terület költségvetési vonatkozásában azokat a tételeket jelöltem meg, amelyek elvonásával a kötelező feladatokat és ellátásokat december 31-ig biztonsággal ki tudjuk fizetni.

Jónás Kálmán:

A szociális ágazatból nem egészséges forrásokat elvonni. Feltételen szükséges ennek az 5 millió forintnak a fel nem használhatóvá tétele?

Bárdos Ilona:

A kistérségtől 4,2 millió Ft kerül elvonásra, mely elenyésző a 106 milliós támogatás mellett. Előre látható volt a 200 millió forintos idegenforgalmi adó bevételkiesés, mely
a főösszeg 5 %-a. A megvizsgáltuk hol lehet ezt az 5 %-ot levonni, nagyon kevés ilyen sor volt.

Dede Erika:

Az elmaradt feladatról is vontunk el. A JEC ügyeleti ellátására elkülönített keret is elvonásra került, mivel azt a második félévtől az OMSZ látja el.

Bárdos Ilona:

A művelődési központ tavaszra tervezett összes rendezvényeinek költésége is elvonásra került.

Kocsis Róbert:

Annak érdekében kellett meglépni ezt a megvonást, hogy a városi beruházásokhoz tudjuk tartani az előírt önerőt.

Szilágyiné Pál Gyöngyi:

A fejlesztések, beruházások egyike sem marad el.

Egyéb kérdés, hozzászólás hiányában a bizottsági elnök szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kocsis Róbert, dr. Nagy Gábor Jónás Kálmán) tartózkodás és ellenszavazat nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**10/2021. (IX. 23.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek** **a 2021. évi költségvetésről szóló 3/2021.(I.28.) sz. Önkormányzati rendeletet módosító rendelettervezet elfogadását.**

Felelős: bizottsági elnök

Határidő: 2021. szeptember 23.

1. **napirend**

***Javaslat gyermekvédelmi, szociális rendeletek módosítására***

Dede Erika:

Egyrészt jogszabályi változások átvezetésekre került sor. A törvényességi felügyelet a nappali ellátásban talált nagyobb hiányosságot. Ezen tételek szabályozását nem tudjuk beletenni a rendeletbe, mert két kivétellel nem csináljuk, ugyanis a jelenlegi telephely sem helyileg sem szakmailag nem alkalmas rá. A feladat ellátás módjára több javaslatot is próbáltunk tenni szakbizottsági körökben, a kiszervezés is szóba került. Két határidő módosítás is szerepel a határozati javaslatban, az egyik ezen ellátási formák bevezetésének határidejét tolja ki. A másik a térítési díjak kerekítési szabályainak megfelelő emelése határidejének meghosszabbítása.

Egyéb kérdés, hozzászólás hiányában a bizottsági elnök szavazásra bocsátotta a határozati javaslatokat.

A Jogi, Igazgatási és ÜgyrendiBizottság3 igen szavazattal (Kocsis Róbert, dr. Nagy Gábor, Jónás Kálmán) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**11/2021. (IX. 7.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a gyermekvédelmi, szociális rendeletek módosítását és az alábbi határozati javaslatok elfogadását.**

**1. Határozati javaslat:**

**Hajdúszoboszló Város Önkormányzatának Képviselő-testülete a szociális igazgatásról és szociális ellátásról szóló 1993. évi III. tv. (továbbiakban: Szt.) 86. § (2) bekezdés c) pontja és 65/F. § (1) bekezdésének értelmében a Szociális és Egészségügyi Bizottság egyetértésével a hajléktalanok nappali ellátása, szenvedélybetegek nappali ellátása, fogyatékosok, autista személyek nappali ellátása biztosításának határidejét 2022. május 31-i időpontra kéri megállapítani. Ennek megfelelően a Hajdú-Bihar Megyei Kormányhivatal Hatósági Főosztály Törvényességi Felügyeleti Osztályához határidő módosítási kérelmet nyújt be.**

**2.Határozati javaslat:**

**Hajdúszoboszló Város Önkormányzatának Képviselő-testülete határidő hosszabbítási kérelmet nyújt be az R2. és R3. önkormányzati rendelet mellékleteinek - a kerekítés szabályairól szóló 2008. évi III. törvény 2. § alapján végrehajtandó, valamint a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020.(XII.18.) Kormányrendelet 1.§ alapján - módosítása tekintetében a Hajdú-Bihar Megyei Kormányhivatal Hatósági Főosztály Törvényességi Felügyeleti Osztályához, 2022. március 31. határidővel.**

Felelős: bizottsági elnök

Határidő: 2021. szeptember 23.

1. **napirend**

***Előterjesztés a Gasztrotér hasznosítása kapcsán***

Szilágyiné Pál Gyöngyi:

A szakbizottságok ülésein eltérő döntések, illetve javaslatok születtek. A Városfejlesztési és Műszaki Bizottság és a Turisztikai és Nemzetközi Kapcsolatokért Felelős Bizottság a szerződésben meghatározott bérleti díj 50 %-át, 4 millió Ft megfizetését támogatta, melynek befizetési határideje szeptember 30. Az új teljesítési határidőként pedig december 31-et jelölte meg. Így nem teljesítés esetén van lehetőség új pályázatot kiírni a következő szezonig. Továbbá támogatták a szerződés felülvizsgálatát és szükségszerű módosítását. A Pénzügyi és Gazdasági Bizottság nem támogatta a bérleti díj csökkentést, mivel a vállalkozó már a pályázati eljárás ideje alatt is tudatában volt a pandémiás helyzet miatti kockázatoknak. Nem támogatták a szerződés módosítását, mert azzal az önkormányzat hátrányos helyzetbe hozhatja magát. Én is ezzel értek egyet, a határozati javaslatunkat módosítani kellene oly módon, hogy a képviselő-testület nem kívánja a jelenleg hatályban lévő szerződést módosítani, lehetőséget ad a szerződés felmondása nélkül a bérleti díj szeptember 30-ig történő megfizetésére, illetve a létesítmény december 31-ig történő megépítésére. Nem zárható ki, hogy a cég a döntés fényében elviszi más településre a létesítményt. Elmondásuk szerint a konyhatechnológia és a bútorok beszerzése megtörtént.

Bárdos Ilona:

A Pénzügyi és Gazdasági Bizottságon felmerült az is, hogy szeptember 13-tól végrehajtás van bejegyezve a cégre.

dr. Nagy Gábor:

A vállalkozó által felsorolt indokok általános üzleti kockázatnak minősülnek, melyet bele kell tervezni az ajánlatába. A szerződésben nem látok komoly biztosítékokat.

Szilágyiné Pál Gyöngyi:

A pályázati eljárásban teljesítési biztosíték címen 3 millió Ft-ot be kellett fizetnie. Azt gondolom, hogy kártérítés is megilleti az önkormányzatot.

Dr. Korpos Szabolcs:

Javaslom, hogy a testület a kérelem tekintetében hozzon döntést, a szerződés felülvizsgálatáról pedig a bizottsági vélemények figyelembe vételével és a hivatal ügyvédjének javaslata alapján a következő ülésen hozzon döntést.

Egyéb kérdés, hozzászólás hiányában a bizottsági elnök szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kocsis Róbert, dr. Nagy Gábor, Jónás Kálmán) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**12/2021. (IX. 23.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek, hogy a Reig Kft. kérelmét utasítsa el és szólítsa fel a szerződésszerű, jóhiszemű és haladéktalan teljesítésre.**

Felelős: bizottsági elnök

Határidő: 2021. szeptember 23.

Egyéb kérdés, hozzászólás hiányában az elnök 954 órakor az ülést bezárta.

A Jogi, Igazgatási és ÜgyrendiBizottságáltal tárgyalt képviselő-testületi előterjesztések a képviselő-testület 2021. szeptember 23-i üléséről készített jegyzőkönyv mellékletét képezik.

**K.m.f**

 **Kocsis Róbert Jónás Kálmán**

 ***bizottsági elnök*  *bizottsági tag***

**Fehér Adrienn**

 ***jegyzőkönyvvezető***